Hvis du gerne vil vildledes og blankes af, så skal du hyre Rasmussen og Sønner til din næste VVS-opgave. I butikken får du dårlig vejledning, svendene bruger urimelig lang tid på deres opgave, og sidst men ikke mindst får du lov at betale overpris for de materialer firmaet bruger under deres arbejde. Jeg besøgte Rasmussen og Sønners butik på Amagerbrogade i 2010 for at spørge om de kunne flytte et rør og en gasmåler. Jeg medbragte billeder og tegnede den eksisterende rørføring for den venlige ekspedient der vurderede at arbejdet kunne gøres for ca. 2500 kr. inklusiv moms. Da to svende et par dage efter kom for at udføre arbejdet, viste det sig at vejledningen i butikken havde været for dårlig. Den ønskede rørføring kunne ikke lade sig gøre, og svendene måtte køre efter ét nyt rør til den nye rørføring. Hos Rasmussen og Sønner skulle der to svende til at hente det ene rør  – og de bruger 30 minutter på at køre 3 km. frem og  3 km. tilbage. En køretur koster således 75 kr. pr. kilometer – hvilket svarer til kilometerprisen i en helikopter.  Da jeg efterfølgende modtag regningen var den endelige pris over 100% dyre end den vejledende pris jeg havde fået i forretningen. Dels på grund af køreturen, dels på grund af forretningens materialepriser. Flere materialer var 25 % over de vejledende udsalgspriser på lignende varer på nettet – og over 100 % dyrere end hos de billige netsteder.Vil du betale for meget? Så kig forbi Rasmussen og Sønner. OBS: To stjerner tildeles fordi kvaliteten af arbejdet trods alt var i orden. Hvis du bruger Rasmussen og Sønner, så få skriftlige aftaler på alle priser først - og forvent det værste. Så bliver du ikke skuffet som jeg gjorde.